ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าหัวพันธุ์มันฝรั่งจากราชอาณาจักรเนเธอร์แลนด์พ.ศ. ๒๕๕๒[๑] ด้วยกรมวิชาการเกษตรได้วิเคราะห์ความเสี่ยงศัตรูพืชของหัวพันธุ์มันฝรั่งที่นำเข้าเพื่อการค้าจากราชอาณาจักรเนเธอร์แลนด์เสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศกำหนดเงื่อนไขการนำเข้าหัวพันธุ์มันฝรั่งจากราชอาณาจักรเนเธอร์แลนด์ดังต่อไปนี้ข้อ ๑ ชนิดพืชหัวพันธุ์มันฝรั่ง(seed potato) Solanum tuberosumข้อ ๒ ศัตรูพืชกักกันที่เกี่ยวข้อง๒.๑รายชื่อศัตรูพืชกักกันของราชอาณาจักรไทยสำหรับหัวพันธุ์มันฝรั่งและดินที่ติดมากับหัวพันธุ์มันฝรั่งจากราชอาณาจักรเนเธอร์แลนด์ปรากฏตามเอกสารแนบ๑ ท้ายประกาศนี้๒.๒ศัตรูพืชกักกันของหัวพันธุ์มันฝรั่งที่ต้องมีการจัดการความเสี่ยง คือ๒.๒.๑pale cyst nematode, Globodera pallida๒.๒.๒golden nematode, Globodera rostochiensis๒.๒.๓potato wart, Synchytrium endobioticum๒.๒.๔bacterial ring rot, Clavibacter michiganensis subsp. sepedonicus๒.๒.๕potato brown rot, Ralstonia solanacearum race ๓ข้อ ๓ หน่วยงานที่รับผิดชอบ๓.๑ราชอาณาจักรไทย คือ กรมวิชาการเกษตร๓.๒ราชอาณาจักรเนเธอร์แลนด์ คือ Ministry of Agriculture, Nature and Food Quality, Plant Protection Service ซึ่งต่อไปในประกาศนี้จะเรียกว่า MANFQ-PPSข้อ ๔ ห้องปฏิบัติการที่ได้รับการรับรองMANFQ-PPS ได้ให้การรับรองห้องปฏิบัติการของ Netherlands General Inspection Service for Agricultural Seeds and Seed Potatoesซึ่งต่อไปในประกาศนี้จะเรียกว่า NAKเพื่อให้ดำเนินการตรวจสอบศัตรูพืชร้ายแรงด้านสุขอนามัยพืชของราชอาณาจักรไทยด้วยวิธีการต่างๆ บนหัวพันธุ์มันฝรั่ง ตามที่ได้ระบุไว้ในประกาศฉบับนี้ข้อ ๕ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๖ วิธีการขนส่งหัวพันธุ์มันฝรั่งต้องส่งมาจากเมืองท่าแห่งหนึ่งในราชอาณาจักรเนเธอร์แลนด์ไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางเรือหรือทางอากาศกรณีของสินค้าขนส่งทางเรือสามารถส่งมาจากเมืองท่าในราชอาณาจักรเบลเยียมและสหพันธ์สาธารณรัฐเยอรมนีก็ได้ข้อ ๗ แหล่งผลิตหัวพันธุ์มันฝรั่งต้องมาจากแหล่งผลิตในราชอาณาจักรเนเธอร์แลนด์ซึ่ง MANFQ-PPS กำหนดว่าเป็นแหล่งผลิตหัวพันธุ์มันฝรั่งสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแหล่งผลิตนั้นก่อนการส่งออกข้อ ๘ การผลิตและการรับรอง๘.๑หัวพันธุ์มันฝรั่งจากราชอาณาจักรเนเธอร์แลนด์ต้องผ่านการตรวจรับรองตามข้อกำหนดของหน่วยงานที่มีอำนาจตรวจรับรองและระบบการตรวจรับรองหัวพันธุ์มันฝรั่งซึ่งเป็นที่ยอมรับโดยหน่วยงาน NAKได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในราชอาณาจักรเนเธอร์แลนด์เพื่อพิสูจน์และรับรองหัวพันธุ์มันฝรั่งส่งออกไปยังราชอาณาจักรไทยภายใต้มาตรฐานหัวพันธุ์มันฝรั่งแห่งเนเธอร์แลนด์(Netherlands Seed Potato Standards)เพื่อให้เป็นไปตามข้อกำหนดสุขอนามัยพืชซึ่งระบุไว้ในประกาศฉบับนี้ การดำเนินการของNAK อยู่ภายใต้การกำกับดูแลของ MANFQ-PPS๘.๒การผลิตหัวพันธุ์มันฝรั่งต้องผ่านการตรวจรับรองให้เป็นไปตามข้อกำหนดที่ระบุไว้ในมาตรฐานหัวพันธุ์มันฝรั่งแห่งเนเธอร์แลนด์เว้นแต่กรณีที่ได้ระบุไว้ในประกาศนี้๘.๓หน่วยงานที่มีอำนาจตรวจรับรองจะออกบัตรรับรองหัวพันธุ์มันฝรั่งต่อเมื่อหัวพันธุ์เป็นไปตามข้อกำหนดสุขอนามัยพืชซึ่งระบุไว้ในประกาศฉบับนี้เท่านั้นหมายเลขผู้ปลูกและแปลงปลูกหัวพันธุ์มันฝรั่งต้องระบุไว้บนบัตรรับรองหัวพันธุ์มันฝรั่งและใบรับรองสุขอนามัยพืช ทั้งนี้เพื่อให้สามารถตรวจสอบย้อนกลับได้อย่างรวดเร็วกรณีที่พบว่าหัวพันธุ์มันฝรั่งนำเข้ามีปัญหาข้อ ๙ ข้อกำหนดสำหรับดิน๙.๑ต้องจัดการกับดินให้หัวพันธุ์มันฝรั่งปราศจากดินเท่าที่จะเป็นไปได้ในทางปฏิบัติ๙.๒ดินที่มีลักษณะเป็นผงติดมากับหัวพันธุ์มันฝรั่งต้องมีน้ำหนักไม่เกิน ๑๐๐ กรัม ต่อหัวพันธุ์มันฝรั่งน้ำหนัก๕๐ กิโลกรัม (เท่ากับร้อยละ ๐.๒ โดยน้ำหนัก)สำหรับดินที่มีลักษณะเป็นก้อนเกาะติดบนหัวพันธุ์มันฝรั่ง หัวพันธุ์มันฝรั่งซึ่งมีดินลักษณะเป็นก้อนเกาะติดมาครอบคลุมพื้นที่ผิวเกินกว่าร้อยละ๒๐ ต้องมีไม่เกินจำนวน ๓๐ หัว จากตัวอย่างหัวพันธุ์มันฝรั่งจำนวน ๖๐๐ หัว (เท่ากับร้อยละ๕)ข้อ ๑๐ ข้อกำหนดสำหรับไส้เดือนฝอยศัตรูพืชกักกัน๑๐.๑บางพื้นที่ในราชอาณาจักรเนเธอร์แลนด์พบว่ามีการแพร่ระบาดของไส้เดือนฝอยซีสต์มันฝรั่งpale cyst nematode, Globodera pallida และ golden nematode, Globodera rostochiensis๑๐.๒ห้ามนำเข้าราชอาณาจักรไทยสำหรับหัวพันธุ์มันฝรั่งที่มาจากพื้นที่ซึ่งประกาศเป็นเขตควบคุมไส้เดือนฝอยซีสต์มันฝรั่งในราชอาณาจักรเนเธอร์แลนด์และห้ามนำเข้าราชอาณาจักรไทยสำหรับหัวพันธุ์มันฝรั่งจากแปลงผลิตหัวพันธุ์มันฝรั่งซึ่งผลการตรวจสอบดินพบไส้เดือนฝอยซีสต์มันฝรั่ง๑๐.๓ต้องมีการบังคับใช้กฎระเบียบด้านสุขอนามัยพืชเพื่อควบคุมไส้เดือนฝอยซีสต์ในพื้นที่แพร่ระบาดการบริหารจัดการด้านสุขอนามัยพืชสำหรับไส้เดือนฝอยซีสต์ต้องเป็นไปตามข้อกำหนดของสหภาพยุโรปเกี่ยวกับการควบคุมไส้เดือนฝอยได้แก่ Council Directive ๖๙/๔๕๖/EEC on control of potato cyst eelworm และ Decision on control of potato cyst nematode ๑๙๙๑ (Globodera rostrochiensis and Globoder pallida) Staatsblad ๑๙๙๒, ๑๓๓๑๐.๔ต้องดำเนินการตรวจไส้เดือนฝอยซีสต์มันฝรั่งในดินอย่างเป็นทางการในแปลงผลิตหัวพันธุ์มันฝรั่งก่อนเริ่มปลูกมันฝรั่งหรือก่อนเก็บเกี่ยวการรับรองไส้เดือนฝอยซีสต์มันฝรั่งในแปลงผลิตหัวพันธุ์มันฝรั่งต้องเป็นไปตามวิธีการซึ่งเห็นพ้องร่วมกันนอกจากนี้ต้องตรวจวิเคราะห์ตัวอย่างดินในห้องปฏิบัติการของ NAK๑๐.๕วิธีการที่เห็นพ้องร่วมกันสำหรับการตรวจวิเคราะห์ดินเพื่อหาไส้เดือนฝอยซีสต์มันฝรั่งต้องเป็นไปตามCouncil Directive ๒๐๐๗/๓๓/EC on the control of potato cyst nematodes and repealing Directive ๖๙/๔๖๕/EEC ลงวันที่ ๑๑ มิถุนายน ๒๕๕๐๑๐.๖นอกจากไส้เดือนฝอยซีสต์มันฝรั่งแล้วหัวพันธุ์มันฝรั่งต้องมาจากแปลงผลิตหัวพันธุ์มันฝรั่งซึ่งปราศจากไส้เดือนฝอยศัตรูพืชกักกันตามที่ระบุไว้ในประกาศฉบับนี้โดยอาศัยข้อมูลจากการเฝ้าระวังอย่างเป็นทางการข้อ ๑๑ ข้อกำหนดสำหรับโรคพืชกักกันซึ่งมีสาเหตุมาจากรา๑๑.๑โรค potato wart, Synchytrium endobioticum๑๑.๑.๑ห้ามนำเข้าราชอาณาจักรไทยสำหรับหัวพันธุ์มันฝรั่งซึ่งมาจากแปลงผลิตหัวพันธุ์ที่มีการแพร่ระบาดของโรคpotato wart๑๑.๑.๒หัวพันธุ์มันฝรั่งที่จะส่งออกมายังราชอาณาจักรไทยต้องผลิตจากแปลงผลิตหัวพันธุ์มันฝรั่งซึ่งไม่เคยมีรายงานการตรวจพบโรคpotato wart อย่างน้อยเป็นระยะทาง ๕กิโลเมตรจากแปลงปลูกมันฝรั่งที่พบโรค potato wart๑๑.๑.๓ต้องมีการบังคับใช้กฎระเบียบด้านสุขอนามัยพืชเพื่อควบคุมโรค potato wart ในแปลงผลิตหัวพันธุ์มันฝรั่งที่พบการระบาดการบริหารจัดการด้านสุขอนามัยพืชสำหรับโรค potato wart ต้องเป็นไปตามข้อกำหนดของสหภาพยุโรปเกี่ยวกับการควบคุมโรค potato wart ได้แก่ Council Directive ๖๙/๔๖๔/EEC on the control of potato wart disease ลงวันที่ ๘ธันวาคม ๒๕๓๙ และ Decision on control of potato wart disease (Synchytrium endobioticum) Staatsblad ๕๙๑๑๑.๒ระดับที่ยอมรับได้สำหรับโรค powdery scabซึ่งมีสาเหตุจากรา Spongospora subterranea ต้องมีหัวพันธุ์มันฝรั่งจำนวนไม่เกินร้อยละ ๑.๕โดยน้ำหนักของหัวพันธุ์มันฝรั่งซึ่งแสดงอาการของโรคครอบคลุมพื้นที่ผิวร้อยละ ๕ของหัวมันฝรั่ง รูปภาพแสดงร้อยละการทำลายของโรค powdery scab ครอบคลุมพื้นที่ที่กำหนด (ร้อยละ ๑ - ๕) ของหัวมันฝรั่ง ปรากฏตามเอกสารแนบ๒ ท้ายประกาศนี้๑๑.๓ระดับที่ยอมรับได้สำหรับโรค skin spot ซึ่งมีสาเหตุจากราPolyscytalum pustulans ต้องมีหัวพันธุ์มันฝรั่งจำนวนไม่เกินร้อยละ ๑.๕โดยน้ำหนักของหัวพันธุ์มันฝรั่งซึ่งแสดงอาการของโรคครอบคลุมพื้นที่ผิวร้อยละ ๕ของหัวมันฝรั่งข้อ ๑๒ ข้อกำหนดสำหรับโรคพืชกักกันซึ่งมีสาเหตุมาจากแบคทีเรีย๑๒.๑โรค bacterial ring rot, Clavibacter michiganensis subsp. sepedonicus๑๒.๑.๑ห้ามนำเข้าราชอาณาจักรไทยสำหรับหัวพันธุ์มันฝรั่งซึ่งมาจากแปลงผลิตหัวพันธุ์มันฝรั่งที่มีการแพร่ระบาดของโรคbacterial ring rot, Clavibacter michiganensis subsp. sepedonicus และแปลงผลิตหัวพันธุ์มันฝรั่งซึ่งใช้เครื่องจักรกลสถานที่ และ หรือพนักงานร่วมกัน๑๒.๑.๒ต้องมีการบังคับใช้กฎระเบียบด้านสุขอนามัยพืชเพื่อควบคุมโรค bacterial ring rot ในแปลงผลิตหัวพันธุ์มันฝรั่งที่พบการระบาดการบริหารจัดการด้านสุขอนามัยพืชสำหรับโรค bacterial ring rotต้องเป็นไปตามข้อกำหนดของสหภาพยุโรปเกี่ยวกับการควบคุมโรค bacterial ring rot ได้แก่ Council Directive ๙๓/๘๕/EC on the control of bacterial ring rot ลงวันที่ ๔ ตุลาคม ๒๕๓๖๑๒.๑.๓ต้องดำเนินการตรวจวิเคราะห์หัวพันธุ์มันฝรั่งจากแปลงผลิตที่จะส่งออกมายังราชอาณาจักรไทยในห้องปฏิบัติการของNAK เพื่อตรวจหาโรค bacterial ring rot เฉพาะหัวพันธุ์มันฝรั่งจากแปลงผลิตซึ่งผลการตรวจวิเคราะห์ไม่พบโรคbacterial ring rot เท่านั้นจะได้รับอนุญาตให้นำเข้าราชอาณาจักรไทย๑๒.๑.๔วิธีการตรวจวินิจฉัยโรค bacterial ring rotต้องเป็นไปตามข้อกำหนดของสหภาพยุโรปที่ได้ระบุไว้ใน Council Directive ๙๓/๘๕/EC on the control of bacterial ring rot ลงวันที่ ๔ ตุลาคม๒๕๓๖๑๒.๒โรค potato brown rot, Ralstonia solanacearum race ๓๑๒.๒.๑ห้ามนำเข้าราชอาณาจักรไทยสำหรับหัวพันธุ์มันฝรั่งซึ่งมาจากแปลงผลิตหัวพันธุ์ที่มีการแพร่ระบาดของโรคpotato brown rot๑๒.๒.๒หัวพันธุ์มันฝรั่งที่จะส่งออกมายังราชอาณาจักรไทยต้องผลิตจากแปลงผลิตหัวพันธุ์มันฝรั่งซึ่งไม่เคยมีรายงานการตรวจพบโรคpotato brown rotอย่างน้อยเป็นระยะทาง ๑๐ กิโลเมตรจากแปลงปลูกมันฝรั่งที่พบโรค potato brown rot๑๒.๒.๓ต้องมีการบังคับใช้กฎระเบียบด้านสุขอนามัยพืชเพื่อควบคุมโรค potato brown rot ในแปลงผลิตหัวพันธุ์มันฝรั่งที่พบการระบาดการบริหารจัดการด้านสุขอนามัยพืชสำหรับโรค potato brown rotต้องเป็นไปตามข้อกำหนดของสหภาพยุโรปเกี่ยวกับการควบคุมโรค potato brown rot ได้แก่ Council Directive ๙๘/๕๗/EC on the control of Ralstonia solanacearum (Smith) Yabuuchi et al. ลงวันที่ ๒๐ กรกฎาคม ๒๕๔๑๑๒.๒.๔ต้องดำเนินการตรวจวิเคราะห์หัวพันธุ์มันฝรั่งจากแปลงผลิตที่จะส่งออกมายังราชอาณาจักรไทยในห้องปฏิบัติการของNAK เพื่อตรวจหาโรค potato brown rot เฉพาะหัวพันธุ์มันฝรั่งจากแปลงผลิตซึ่งผลการตรวจวิเคราะห์ไม่พบโรค potato brown rot เท่านั้น จะได้รับอนุญาตให้นำเข้าราชอาณาจักรไทย๑๒.๒.๕วิธีการตรวจวินิจฉัยโรค potato brown rotต้องเป็นไปตามข้อกำหนดของสหภาพยุโรปที่ได้ระบุไว้ใน Council Directive ๙๘/๕๗/EC on the control of Ralstonia solanacearum (Smith) Yabuuchi et al. ลงวันที่ ๒๐ กรกฎาคม๒๕๔๑ข้อ ๑๓ ข้อกำหนดสำหรับโรคพืชกักกันซึ่งมีสาเหตุมาจากไวรัส๑๓.๑หัวพันธุ์มันฝรั่งต้องปลูกในแปลงผลิตหัวพันธุ์มันฝรั่งซึ่งเจ้าหน้าที่ของหน่วยงานที่มีอำนาจตรวจรับรองได้ตรวจอาการของโรคที่เกิดจากไวรัสบนต้นมันฝรั่งด้วยสายตาในระหว่างช่วงฤดูปลูกตามหลักเกณฑ์ที่กำหนดไว้ในมาตรฐานหัวพันธุ์มันฝรั่งแห่งเนเธอร์แลนด์และต้องปลอดจากโรคมันฝรั่งซึ่งมีสาเหตุมาจากไวรัสศัตรูพืชกักกันของราชอาณาจักรไทยตามที่ระบุไว้ในเอกสารแนบ๑ ท้ายประกาศนี้ ยกเว้นไวรัสที่ระบุไว้ในข้อ ๑๓.๔ นอกจากนี้ ระดับที่ยอมรับได้สำหรับโรคซึ่งมีสาเหตุมาจากไวรัสทุกชนิดนอกเหนือจากไวรัสศัตรูพืชกักกันในแปลงผลิตหัวพันธุ์มันฝรั่งต้องไม่เกินร้อยละ๐.๑๑๓.๒นอกเหนือจากการตรวจอาการของโรคที่เกิดจากไวรัสบนต้นมันฝรั่งด้วยสายตาแล้วต้องตรวจวิเคราะห์การทำลายของโรค Potato virus Y (PVY) และ Potato leaf roll virus (PLRV)บนหัวพันธุ์มันฝรั่งในห้องปฏิบัติการที่ได้รับการรับรองตามวิธีการซึ่งเห็นชอบร่วมกันระดับที่ยอมรับได้สำหรับโรค PVY และ PLRV บนหัวพันธุ์มันฝรั่งจากแปลงปลูกที่กำหนดต้องไม่เกินร้อยละ ๔ซึ่งวิธีการที่เห็นชอบร่วมกันสำหรับตรวจหาการทำลายของโรค PVYและ PLRV จากหน่อมีรายละเอียด ดังนี้๑๓.๒.๑ตรวจวิเคราะห์หน่อด้วยเทคนิค ELISA ตามกระบวนการ ดังต่อไปนี้(ก)สุ่มหัวพันธุ์มันฝรั่งจำนวน ๒๐๐ หัว จากแปลงผลิตหัวพันธุ์มันฝรั่งที่กำหนด(ต่อพื้นที่แปลงผลิตหัวพันธุ์ ๑๐ เฮกแท) ในระหว่างการเก็บเกี่ยวหรือจากสินค้าส่งออกเฉือนตามันฝรั่งและนำไปเพาะไว้ในโรงเรือน(ข)สุ่มหน่อจากหัวพันธุ์มันฝรั่งแยกรวมกันเป็น ๕๐ กลุ่ม แต่ละกลุ่มมี ๔ หน่อสำหรับการตรวจหาระดับการทำลายของไวรัสที่น้อยกว่าร้อยละ ๔ที่ระดับความเชื่อมั่นร้อยละ ๙๕ นั้น หัวพันธุ์มันฝรั่งต้องถูกปฏิเสธการส่งออกไปยังราชอาณาจักรไทยหากจำนวน๙ การทดสอบจากจำนวน ๕๐ การทดสอบแสดงผลบวก๑๓.๓ห้องปฏิบัติการที่ได้รับการรับรองต้องเก็บรักษาใบรายงานผลการตรวจการทำลายของโรค PVY และ PLRV บนหัวพันธุ์มันฝรั่งในห้องปฏิบัติการและต้องส่งมอบให้แก่กรมวิชาการเกษตรเมื่อได้รับการร้องขอใบรายงานผลการตรวจควรมีข้อมูลเพียงพอสำหรับการตรวจสอบย้อนกลับ เช่น เกษตรกรผู้ส่งออก หมายเลขการรับรองหัวพันธุ์มันฝรั่ง จำนวนตัวอย่างที่ตรวจ และผลการตรวจเป็นต้น๑๓.๔กรณีของโรค Potato mop top virus (PMTV)ระดับที่ยอมรับสำหรับการตรวจด้วยสายตากับหัวพันธุ์มันฝรั่งจากแปลงผลิตหัวพันธุ์มันฝรั่งที่กำหนดนั้นต้องไม่ปรากฏอาการของโรคข้อ ๑๔ ข้อกำหนดสำหรับบรรจุภัณฑ์และฉลาก๑๔.๑ต้องบรรจุหัวพันธุ์มันฝรั่งน้ำหนัก ๒๕ - ๕๐ กิโลกรัมในกระสอบซึ่งต้องเป็นกระสอบใหม่และปิดปากกระสอบเมื่อบรรจุหัวพันธุ์มันฝรั่งแล้ว๑๔.๒ต้องติดบัตรรับรองหัวพันธุ์มันฝรั่งบนกระสอบบรรจุหัวพันธุ์มันฝรั่ง รายละเอียดของฉลากบนบัตรรับรองหัวพันธุ์มันฝรั่งต้องเป็นไปตามข้อกำหนดของNAKข้อ ๑๕ การตรวจส่งออก๑๕.๑หัวพันธุ์มันฝรั่งซึ่งเป็นสินค้าที่จะส่งออกไปยังราชอาณาจักรไทยต้องผ่านการตรวจของเจ้าหน้าที่ก่อนหรือระหว่างการขนถ่ายช่วงสุดท้ายของการขนส่งเมื่อดำเนินการตรวจเสร็จสิ้นแล้วต้องปิดตู้และปิดผนึกตู้ขนส่งสินค้าโดยทันที๑๕.๒เจ้าหน้าที่ต้องออกใบรับรองสุขอนามัยพืชให้กับหัวพันธุ์มันฝรั่งซึ่งเป็นไปตามข้อกำหนดที่ระบุไว้ในประกาศฉบับนี้เท่านั้นข้อ ๑๖ การรับรองสุขอนามัยพืช๑๖.๑ต้องแนบใบรับรองสุขอนามัยพืชมาพร้อมกับสินค้าหัวพันธุ์มันฝรั่งจากราชอาณาจักรเนเธอร์แลนด์ทุกครั้งที่มีการนำเข้า๑๖.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The seed potatoes this consignment were produced the Netherlands accordance with the conditions governing entry of seed potatoes to Thailand.๑๖.๓ต้องบันทึกหมายเลขตู้ขนส่งสินค้า (สำหรับการขนส่งทางเรือเท่านั้น) หมายเลขผู้ปลูกและแปลงปลูกหัวพันธุ์มันฝรั่งในแต่ละตู้ขนส่งสินค้าบนใบรับรองสุขอนามัยพืชข้อ ๑๗ การตรวจนำเข้า๑๗.๑เมื่อหัวพันธุ์มันฝรั่งมาถึงด่านนำเข้าในราชอาณาจักรไทยการตรวจหัวพันธุ์มันฝรั่งจะดำเนินการหลังจากที่มีการตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้าแล้ว๑๗.๒กรมวิชาการเกษตรมีสิทธิสั่งให้ส่งกลับหรือสั่งให้ทำลายซึ่งหัวพันธุ์มันฝรั่งในกรณีที่การรับรองหัวพันธุ์มันฝรั่งไม่เป็นไปตามข้อกำหนดนำเข้าด้านสุขอนามัยพืชหรือผนึกปิดตู้ขนส่งสินค้าชำรุดหรือเสียหายโดยผู้นำเข้าเป็นผู้รับผิดชอบค่าใช้จ่าย๑๗.๓ถ้าตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบ ๑ท้ายประกาศนี้ หรือตรวจพบว่าเกินกว่าระดับที่ยอมรับได้ในระหว่างการตรวจนำเข้า กรมวิชาการเกษตรจะสั่งให้ส่งกลับหรือทำลายหัวพันธุ์มันฝรั่งดังกล่าวและแจ้งให้ MANFQ-PPS ทราบถึงการไม่ปฏิบัติตามข้อกำหนด ค่าใช้จ่ายในการส่งกลับหรือทำลายผู้นำเข้าเป็นผู้รับผิดชอบ และในกรณีจำเป็นเพื่อป้องกันศัตรูพืชกรมวิชาการเกษตรอาจระงับการนำเข้าหัวพันธุ์มันฝรั่งจากกองนั้นแปลงผลิตรัฐ หรือทั้งประเทศ๑๗.๔MANFQ-PPS ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าต่อเมื่อได้รับการอธิบายที่ชัดเจนถึงสาเหตุของการไม่ปฏิบัติตามข้อกำหนดและได้มีการดำเนินการแก้ไขแล้วจนเป็นที่ยอมรับของกรมวิชาการเกษตร๑๗.๕กรณีตรวจพบสิ่งมีชีวิตชนิดอื่นที่ยังคงมีชีวิตและไม่มีรายชื่อปรากฏอยู่ในเอกสารแนบ๑ ท้ายประกาศนี้ ซึ่งมีศักยภาพสำคัญด้านกักกันพืชต่อราชอาณาจักรไทย ต้องส่งกลับ ทำลายหรือกำจัดศัตรูพืชบนหัวพันธุ์มันฝรั่งด้วยวิธีการที่เหมาะสม (ถ้ามีวิธีการกำจัด)โดยผู้นำเข้าเป็นผู้รับผิดชอบค่าใช้จ่ายกรมวิชาการเกษตรมีสิทธิสั่งให้หยุดการนำเข้าหัวพันธุ์มันฝรั่งจากช่องทางการนำเข้านั้นเป็นการชั่วคราวได้จนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๗.๖ถึงแม้ว่าหัวพันธุ์มันฝรั่งจะได้รับการตรวจปล่อยให้นำออกไปจากด่านนำเข้าแล้วถ้ามีเหตุอันควรเชื่อจากหลักฐานว่าหัวพันธุ์มันฝรั่งนำเข้าจากบางแหล่งผลิตซึ่งอาจมีศัตรูพืชกักกันติดมาด้วยหัวพันธุ์มันฝรั่งจะถูกสั่งระงับไม่ให้นำไปปลูกและต้องถูกดำเนินมาตรการทางสุขอนามัยพืชที่เหมาะสมเพื่อป้องกันไม่ให้ศัตรูพืชกักกันแพร่กระจายออกไปภายใต้คำแนะนำของกรมวิชาการเกษตรผู้นำเข้าต้องเป็นผู้รับผิดชอบค่าใช้จ่ายสำหรับการดำเนินมาตรการดังกล่าวนั้น๑๗.๗ผู้นำเข้าหัวพันธุ์มันฝรั่งต้องส่งรายละเอียดผู้ปลูกและพื้นที่ที่ปลูกหัวพันธุ์มันฝรั่งนำเข้าแก่กรมวิชาการเกษตรทันทีเมื่อได้รับการร้องขอนอกจากนี้ถ้ามีเหตุอันควรเชื่อได้ว่าอาจมีศัตรูพืชกักกันของมันฝรั่งในแปลงปลูกมันฝรั่งเจ้าหน้าที่กักกันพืชต้องดำเนินการสำรวจแปลงปลูกมันฝรั่งโดยทันที ผู้นำเข้าต้องเป็นผู้รับผิดชอบค่าใช้จ่ายสำหรับการสำรวจดังกล่าวนั้นข้อ ๑๘ การประเมินกระบวนการส่งออก๑๘.๑การส่งออกหัวพันธุ์มันฝรั่งจากแหล่งผลิตตามที่ระบุไว้ในข้อ ๗ ในราชอาณาจักรเนเธอร์แลนด์มายังราชอาณาจักรไทยจะเริ่มดำเนินการได้ต่อเมื่อกรมวิชาการเกษตรได้ทำการประเมินกระบวนการตรวจรับรองส่งออกหัวพันธุ์มันฝรั่งแล้วเท่านั้นโดยราชอาณาจักรเนเธอร์แลนด์เป็นผู้รับผิดชอบค่าใช้จ่ายทั้งหมด๑๘.๒ในกรณีที่มีการระงับการนำเข้าหากกรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นอาจส่งเจ้าหน้าที่เดินทางไปประเมินกระบวนการตรวจรับรองส่งออกในราชอาณาจักรเนเธอร์แลนด์ก่อนจะตัดสินใจอนุญาตให้นำเข้าหัวพันธุ์มันฝรั่งได้อีกต่อไปโดยราชอาณาจักรเนเธอร์แลนด์เป็นผู้รับผิดชอบค่าใช้จ่ายทั้งหมดทั้งนี้ตั้งแต่บัดนี้เป็นต้นไปประกาศ ณ วันที่ ๑๓พฤศจิกายน พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของหัวพันธุ์มันฝรั่งและราชอาณาจักรเนเธอร์แลนด์แนบท้ายประกาศกรมวิชาการเกษตร เรื่องเงื่อนไขการนำเข้าหัวพันธุ์มันฝรั่งจากราชอาณาจักรเนเธอร์แลนด์ พ.ศ. ๒๕๕๒๒. ภาพวาดแสดงร้อยละการทำลายของโรค powdery scab ครอบคลุมพื้นที่ผิวที่กำหนด (ร้อยละ ๑ - ๕) แนบท้ายประกาศกรมวิชาการเกษตรเรื่อง เงื่อนไขการนำเข้าหัวพันธุ์มันฝรั่งจากราชอาณาจักรเนเธอร์แลนด์ พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๗ มกราคม ๒๕๕๓นันท์นภัสร์/ตรวจ๗ มกราคม ๒๕๕๓พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๘๒ ง/หน้า ๕๙/๒๑ ธันวาคม ๒๕๕๒